Diari Oficial de la Generalitat Valenciana


Sumari del DOGV 5032, del 21-06-2005 (2005/6976)

Informació pública del programa d'actuació integrada denominat La Carrasca en Sant Jordi (Castelló).
----------------------------------------------------------------------------------------------------

### Dades del document

Número de DOGV
:   5032

Data del DOGV
:   21-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6976


Organisme emissor
:   Lareldon, SL

Tipus de document
:   Anunci

Informació pública del programa d'actuació integrada denominat La Carrasca en Sant Jordi (Castelló). [2005/M6976]
  
La mercantil Lareldon, SL, amb domicili social a Barcelona, passatge Domingo, número 5, i amb domicili a efecte de notificacions a Vila-real (Castelló), avinguda de Pius XII, número 72, amb CIF B-63633663, a l'empara de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística:
  
a) Ha promogut el programa per al desenvolupament de l'actuació integrada de la unitat d'execució única coincident amb la delimitació de l'àmbit efectuat pel pla parcial, denominat sector La Carrasca al terme municipal de Sant Jordi (Castelló) que limita al nord amb el riu Cérvol, al sud amb el camí de Canet a Vinaròs, a l'es amb el camí de la Raya i a l'oest amb el camí a Ulldecona (article 48.1.A).
  
b) Ha dipositat un exemplar de l'esmentat programa, compost per memòria del programa d'actuació integrada, avantprojecte d'urbanització, homologació, pla parcial, estudi d'impacte ambiental i document de síntesi, estudi de paisatge i estudi acústic a l'Ajuntament de Sant Jordi, el 13 de juny de 2005 (article 48.1.A).
  
c) Ha protocol·litzat un exemplar de l'esmentat programa mitjançant acta autoritzada el 13 de juny de 2005 pel notari de Peníscola, Manuel Sierra Murcia, amb domicili a Peníscola, plaça de la Constitució, s/n (article 48.1.B).
  
d) Ha remés el present anunci, por correu certificat, al domicili fiscal de les persones que consten al cadastre com a titulars de drets afectats por l'esmentat programa (article 46.3).
  
I, havent realitzat els esmentats tràmits, en compliment d'allò disposat en l'article 48.1.C), es publica el present anunci en un diari de informació general editat a la Comunitat Valenciana i al Diari Oficial de la Generalitat Valenciana, amb la finalitat que, dins del termini de 20 dies, comptats a partir de la publicació d'este en el Diari Oficial de la Generalitat Valenciana, qualsevol persona puga comparèixer a la notaria abans indicada per a obtenir còpia de l'acta o sol·licitar-ne l'exhibició; o consultar a l'Ajuntament de Sant Jordi el referit programa, podent presentar tant al·legacions al referit programa, com alternatives tècniques que pretenguen competir amb este, dins de l'esmentat termini a l'Ajuntament de Sant Jordi. Igualment es podran presentar proposicions juridicoeconòmiques per a executar qualsevol de les alternatives a l'Ajuntament de Sant Jordi durant les cinc dies següents al venciment del termini anterior.
  
Es fa constar que durant els 10 primers dies es podrà sol·licitar una pròrroga del termini en els termes i condicions assenyalades en l'article 46.4 de l'esmentada Llei.
  
Així mateix, el present anunci té efectes de notificació, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les afectats que resulten desconeguts o amb domicili desconegut o insuficient per tal de practicar l'avís.